Jos 21 (8 Jun) - Bybelskool vir Bereane
Jos 21 (8 Jun)
June 8, 2016 nati@stander.co.za
Ons het gister van die Asielstede gelees en vandag lees ons van die Levitiese stede. Die interessante is dat die stede waar die Leviete sou tuisgaan, dieselfde stede was waar mense asiel kon gaan vind.
Dit is nie toevallig dat daar waar mense genade (asiel) gevind het, die Here baie tasbaar beliggaam was (die Leviete) nie. Die teenwoordigheid van die Leviete moes iets uitbeeld van die genade wat God beskik.
Sou ek nie so kon leef dat my blote teenwoordigheid by mense, ook iets van Jesus se genade vir hulle beliggaam nie?
Previous PostJosua 20 (7 Jun)Next PostPs 26 (9 Jun) Jag verdien géén plek in Botswana se bewaringsplan | Netwerk24
Deur Ross Harvey 22 Oktober 2019 00:00
In sy ManFriday-rubriek in dié ruimte (13.08) verdedig Tony Weaver Botswana wat sy jagverbod opgehef het. Persoonlik “verstaan hy nie heeltemal wat jagters motiveer nie”, maar intellektueel ondersteun hy dit “as ’n belangrike stuk gereedskap om Afrika se wild en natuur te bewaar”.
Dit ondanks die Wêreldbewaringsunie (IUCN) se verklaring dat jag nie met “volhoubare gebruik” versoen kan word nie.
Weaver bied min wetenskaplike bewyse om sy standpunt te steun, moontlik omdat die wetenskap oor jag sê dit kan net werk “mits dit goed bestuur word”. Met ander woorde, net in Utopia.
Volgens Weaver is die kritici van die besluit meestal van buite Botswana. Baie toerisme-operateurs en nieregeringsorganisasies in Botswana ondersteun nie die trofeejag van olifante nie. Hulle en hul eweknieë in Namibië en Tanzanië is egter huiwerig om dit in die openbaar te erken omdat hulle bang is hulle verloor hul permitte.
’n Algemene manier om jag in Botswana te regverdig is deur te sê die land het te veel olifante wat die natuur se “dra-kapasiteit” oorskry. ’n Aantal gerekende internasionale olifantkenners het ’n brief aan pres. Mokgweetsi Masisi geskryf wat dié bewering weerlê. ’n Onlangse artikel in ’n akademiese vaktydskrif bewys ook dié redenasie as vals.
’n Algemene manier om jag in Botswana te regverdig is deur te sê die land het te veel olifante wat die natuur se “dra-kapasiteit” oorskry.
Weaver se betoog dat “die verbod ’n vernietigende uitwerking op landelike gemeenskappe gehad het wat daagliks met wilde diere te doen het” en dat “die mikro-BBP in sommige gemeenskappe met meer as 40% afgeneem het”, is nie ’n redenasie wat in die guns tel van die opheffing van die jagverbod nie. Die wyse waarop die verbod ingestel is, was problematies en sommige landelike gemeenskap het ’n wrok daaroor.
Verminderde inkomste is nie ’n outomatiese rede vir die herinstelling van jag nie, veral nie as die ekonomiese geleentheidskoste en die genetiese verlies van olifante met groot tande nie verreken is nie.
Namibië se bewaringsmodel word geloof as die inspirasie van Masisi se besluit, en Weaver haal Pohamba Shifeta, Namibië se minister van omgewing en toerisme, aan wat sê dat die sukses van landelike bewaringsgebiede aan jag toegeskryf kan word omdat dit lewensmiddele aan gemeenskappe verskaf. Is dit regtig so?
Hoewel dit mag waar wees dat jag lewensmiddele aan sommige gemeenskappe voorsien, is dit nie duidelik dat jag dié gemeenskappe op lang termyn die beste sal dien nie. Shifeta erken egter dat daar geïsoleerde voorvalle van korrupsie, diefstal en selfverryking is.
’n Mens kan aanneem hy het na die jag van die bekende olifantbul Voortrekker verwys. Die regering het ’n permit uitgereik om Voortrekker as ’n “probleemdier” te skiet, maar dit het geblyk hy was nie een nie.
Ongelukkig vir Shifeta is dit kwalik geïsoleerde voorvalle. Die wêreldwye jaggemeenskap sukkel om die vrot appels te verdring.
Selfs die beste wetenskaplike betoë ten gunste van jag kom met die ernstige voorbehoude dat dit net kan werk as dit goed bestuur word. Maar die probleem met dié voorbehoude is dat dit nie uitgevoer kan word nie.
Goeie bestuur en die aard van die dryfvere van jag kan nie met mekaar versoen word nie.
Dr. Harvey is ’n ekonoom betrokke by onder meer The Conservation Action Trust.
Meer oor: Botswana | Jag | Natuurbewaring | Olifante